Brett Kulak

Brett Kulak (sündinud 6. jaanuaril 1994 Stony Plainis, Albertas) on Kanada jäähokimängija, kes mängib kaitsjana NHL-i klubis Edmonton Oilers.

Aastatel 2010–2014 mängis ta Western Hockey League'i klubis Vancouver Giants.

2012. aastal valis Calgary Flames ta NHL-i draftis 105. valikuna. 2014. aasta märtsis sõlmis ta Flamesiga kolmeaastase lepingu. NHL-is debüteeris Kulak 11. aprillil 2015 põhihooaja viimases mängus Winnipeg Jetsi vastu. Flamesi põhikoosseisus mängis ta hooajal 2017–18. Aastatel 2014–2017 sai ta enam mänguaega American Hockey League'is või ECHL-is.

2018. aasta oktoobris kaubeldi ta Montreal Canadiensi. 2019. aasta mais pikendas ta klubiga lepingut kolme aasta võrra. Hooajal 2020–21 jõudis ta Canadiensiga Stanley karikavõistlustel finaali, kus kaotati Tampa Bay Lightningile.

2022. aasta märtsis kaubeldi Kulak Montreal Canadiensist Edmonton Oilersi.

Viited

Välislingid 
 Brett Kulak NHL.com lehel
 Brett Kulak hockeydb.com lehel

kanada jäähokimängijad
Calgary Flamesi mängijad
Montreal Canadiensi mängijad
Edmonton Oilersi mängijad
Sündinud 1994